GiliGold/VAD_KnessetCorpus huggingface dataset:
דוד צור: בטח לא מגיעים במכוניות וחונים על האצטדיון ויש תשתיות תחבורה נהדרות וכולם מכירים את הכללים והכול פיקס ועובד כמו שעון, אבל המקום עצמו יכול להכיל את זה.
דוד צור: המקום פה כפי שנאמר, הוא לא בנוי ביום יום לפיק העצום הזה של 48 שעות.
דוד צור: לכן מצד אחד זה שזה 48 שעות באמצע שבוע אמור להקל עלינו, מצד שני יש סוגיות של בתי ספר, תחבורה, כפי שנאמר, ועוד הרבה מאוד דברים שצריך לתת עליהם את הדעת.
דוד צור: אני חושב שצריך בראש ובראשונה לומר שזה אירוע הילולה וחגיגה, אירוע דתי, שצריך לאפשר אותו ולא להפחיד את הציבור מלהגיע אליו.
דוד צור: להיפך, אנחנו צריכים לעודד את הציבור ולומר שיינתן פה שירות הכי טוב שהרשויות יכולות לתת.
דוד צור: זו החובה שלנו כנושאי משרה ציבורית.
דוד צור: לכן אני מסכים שהייתה פה בשנה שעברה, היו יותר מדי הפחדות שגרמו לזה שלא מעט אנשים החליטו שהם לא באים, או שזה גרם לזה שאנשים באו הרבה מראש, לקחו אוהלים וישבו פה במקום וזה גם יצר סוג מסוים של בעיות.
דוד צור: לכן הסוגיה הזאת, אני מקבל שכך צריך להיות.
דוד צור: לגבי הנושא של הסדרת תנועה.
דוד צור: עלו פה כמה נושאים, אני לא רוצה להיכנס ממש לרזולוציות שדיברנו בהן, אבל אין ספק שנידרש בראש ובראשונה לתת מענה לחניונים.
דוד צור: אז, אילן, אתם חייבים לדעתי לסגור את הסוגיה הזאת ככל שאפשר מראש, אני חושב שצריך מהר מאוד להוציא את הדרישות, משרד התחבורה והמשטרה ואתם צריכים להוציא את הדרישות או את ההנחיות המקצועיות כדי שהמשרד לשירותי דת שכרגע אני אומר, אני לא יכול להחליט על זה, אבל אם הייתה בידי ההחלטה, אז הייתי אומר שאתם המפיקים של האירוע הזה.
דוד צור: כך או כך.
דוד צור: נכון שאמר פה מישהו שהייתה החלטת ממשלה, אבל החלטת הממשלה הזאת לא מולאה.
דוד צור: רבותיי, לצערי משהו כמו בין 60% ל-70% מהחלטות הממשלה לא מבוצעות, אני מאוד שמח שיש 30% שכן, לכן הרבה מאוד פעמים רצים לחקיקה, כי החוקים כן מתמלאים, לכן בסופו של דבר גם אם זה לא הוחלט, אתם המפיקים של האירוע.
דוד צור: נכון שחסר לכם משאבים, תקציבים נוספים וכן הלאה, בזה נטפל.
דוד צור: אני נוציא מכתב, כמו שאמר חבר הכנסת דוד אזולאי, אני מבקש שמנהלת הוועדה תוציא מכתב בשמי אל שר האוצר, עותקים לשר התחבורה, השר לביטחון פנים, שר התיירות, השר לשירותי דת, ואם שכחתי איזה שר בדרך, שבעצם אומר כך, אחרי שעשינו את הדיונים, אחרי שבחנו את הנושאים, ישנם מספר כשלים שדורשים דחוף טיפול למען בטיחות הציבור ולטובת האירוע הזה, ובגלל קוצר הזמן אנחנו מבקשים שחלוקת המשאבים לא תהיה 1/12 ולא צילום מצב של התקציב משנה קודמת אלא הגדלה ב-1.5-2 מיליון שקל לטובת - - -
קריאה: צריך להגדיל את התקציב.
דוד צור: אנחנו נגדיר בדיוק כמה זה, לטובת האירוע הזה ואנחנו נצפה לתגובה מהירה.
דוד צור: אני סקפטי שבעידן הזה של דיבורים של בין בחירות נוכל לקבל מענה ולכן גם קיימנו את הדיון הזה, כדי לנסות ולראות איך לתת את הפתרונות האלה.
דוד צור: נושא התכנון.
דוד צור: בגדול הלוואי שמה שמהנדס המועצה וראש המועצה היו מאוד לוחצים, הלוואי שזה יקרה.
דוד צור: ההצעה שלי ובלי לבוא לאזכרה שלי, זו סגולה לחיים ארוכים, הרב שויגר, אני מקבל את זה כמחמאה, באמת תשקלו את העניין הזה של גבייה סמלית שתאפשר את הטיפול וטיפוח של התשתית של האתר הזה ביום יום.
דוד צור: לא באירוע, כמובן, אני מדבר על היום יום, כשאנשים באים ומבקרים, 5 שקלים לאדם, 2 שקלים לאדם ויש לכם כבר תקציב של 5 מיליון שקל.
ישראל אייכלר: המנגנון עצמו יעלה.
ישראל אייכלר: עלות הגבייה.
דוד צור: לכן אני חושב שזה פתרון אחד.
דוד אזולאי: - - - גובים כסף ואז המנגנון עולה יותר מאשר לגבות את הכסף.
מנחם אליעזר מוזס: יושב כאן יושב ראש המועצה, הוא פעם רצה, עשה ניסיון לקחת דמי חניה.
מנחם אליעזר מוזס: תשמע מה שהוא עבר.
אלי ליפשיץ: דוד, יש לי פחד, אחד מגיע פה להתפלל, גבית ממנו 5 שקלים, הכול טוב ויפה, אחרי שבוע הוא אומר 'התפללתי, הבקשה שלי לא מולאה, תחזיר את הכסף'.
דוד צור: נושא הטריבונות ונושא הביוב ונושאים תשתיתיים אחרים.
דוד צור: אין דומה לעניין הטריבונה כמובן עניין הביוב.
דוד צור: נושא הביוב הוא נושא שבאמת צריך להיות מטופל, כמו גם הנושאים של תאורה, של תשתיות שהן נכונות להשקעה שגם יישארו לטווח הארוך, כי זה מראש חוזר על עצמו וגם ייטיב עם התושבים.
דוד צור: גם כל הדרישות האחרות של התברואה, של השירותים, של טריבונות, אלה דברים זמניים, אלה דברים שמצד אחד עולים הרבה מאוד כסף ואחרי זה הכסף הזה לכאורה הולך לטמיון, כי הוא לא נשאר לעתיד, צריך בסופו של דבר ל - - - אני הייתי מציע שהדיון לגבי הטריבונות ייעשה מהאירוע הבא ולא עכשיו, כי לא נכון יהיה להסיר אותו ולהתחיל לבנות לקראת האירוע הבא, אבל כן צריך להתעקש שמיד אחרי האירוע הבא מורידים אותו.
דוד צור: לגבי הנושא של התזמון של ההדלקות.
דוד צור: אני כן מבקש, כמה שזה קשה, בעיקר מכם, חברי הכנסת, שלכם יש גישה לכל אחת מהחצרות, כן לנסות לדבר ולווסת באופן כזה, ואגב בניגוד למה שאומר מהנדס המועצה, כן לאפשר את ההדלקות בכמה מקומות כי זה מבזר את המאמצים, אבל כן לתת מרווחים יותר גדולים כדי להימנע מהאירוע שהיה בשנה שעברה, של התנגשות כזאת של הגעה וירידה של תחבורה, של אנשים, ואז זה יכול להקל.
דוד צור: לגבי התקציב, אמרתי.
דוד צור: אני רוצה מאוד להודות לראש המועצה, גם על הפתיחות, גם על הטיפול במהלך כל השנה, למנהלי האתר, מר שוינגר וגם מר דרעי, למשטרה שנמצאת פה כל יום, כל הזמן.
דוד אזולאי: מה עם פנייה למשטרה להתחשב באותן חברות פרטיות ש - - -
דוד צור: זה נאמר, לא רציתי בכוונה לחזור על זה.
דוד צור: אמרתי, אני מקבל את דברי מפקד המחוז בעניין של האוטובוסים הפרטיים הנשלטים, ככה הם קראו להם, ששם ברמת הפו"ש אפשר לשלוט בזה ולא להיבהל מהעניין של חוסר השליטה.
דוד צור: ומעל לכולם אני רוצה להודות למנהלת הוועדה שלנו, שלמרות תקופת הדמדומים הזאת היא הצליחה לקיים את הישיבה הזאת.
דוד צור: אני אבוא לפה כבר בתור אורח לאירוע הבא ולא כחבר כנסת, אני אשמח לראות שיהיה פה אירוע בטוח.
צחי הנגבי: שלום לכולם, אני מתכבד לפתוח את הישיבה של ועדת הפנים והגנת הסביבה.
צחי הנגבי: תודה לשרים הרבים שהגיעו, זה באמת יפה, כבוד שר האוצר, שר התחבורה, השר לביטחון הפנים, שר המדע והחלל.
צחי הנגבי: יש פה גם חברי כנסת רבים.
גלעד ארדן: יש שרים מיועדים.
גלעד ארדן: כל ח"כ בליכוד הוא שר מיועד.
צחי הנגבי: > אני מברך את יו"ר הכנסת, הוא בלחץ של זמן, הוא צריך לנהל את הישיבה.
יולי יואל אדלשטיין: תודה, אדוני, יושב ראש הוועדה המסדרת.
יולי יואל אדלשטיין: בכפוף לכך שהחברים יקבלו את ההמלצה ויבחרו בחבר הכנסת אמסלם ליושב ראש הוועדה אני מאחל לו הרבה מאד בהצלחה, זו אחת הוועדות החשובות ביותר בכנסת עם נגיעה, בעצם, לכל אזרח, כי כל אזרח גר ברשות זו או אחרת – מועצה מקומית, מועצה אזורית, עיר.
יולי יואל אדלשטיין: עוד לא מצאתי אזרח בישראל שהוא לא חלק מאיזושהי רשות.
יולי יואל אדלשטיין: הוועדה הזו נוגעת, בעצם, באמצעות הרשויות לכל אזרח, אבל זה רק אחד הנושאים.
יולי יואל אדלשטיין: לא סוד ש "הכנסת הירוקה" זה פרויקט הדגל שכבר אפשר לומר הצליח, וימשיך להצליח – כל הנושא של הגנת הסביבה הוא אצלך עכשיו, אדוני, היושב ראש המיועד, ועוד אלף ואחד דברים, הנושא של ביטחון פנים, כל הדברים שמעסיקים את כלל הציבור.
יולי יואל אדלשטיין: אז אתה, אמנם חבר כנסת חדש - - -
משה כחלון: דיור, דיור, דיור.
יולי יואל אדלשטיין: דיור.
יולי יואל אדלשטיין: איך באמת לא?
יולי יואל אדלשטיין: אז לא בכדי אנחנו רואים כאן נוכחות, גם של השרים, גם של הח"כים.
יולי יואל אדלשטיין: חבר הכנסת אמסלם, בהצלחה רבה.
יולי יואל אדלשטיין: ההצלחה שלך היא ההצלחה של מדינת ישראל, כאן בוועדה.
יולי יואל אדלשטיין: אני מתנצל.
יולי יואל אדלשטיין: בעקבות ההצבעות, נותר לי סגן יושב ראש אחד, חבר הכנסת וקנין, שנשכח שם, כי אנחנו עושים את הסבב.
יולי יואל אדלשטיין: אני חייב לפחות לאפשר לו - - - צרכים רבים אני חייב לאפשר לו, תודה רבה לכם, ואתכם הסליחה.
צחי הנגבי: > תודה רבה.
צחי הנגבי: אנחנו נשמע את ברכותיהם של השרים, לפי איזה סדר שתרצו.
משה כחלון: אני באמת רוצה לברך אותך, דודי, ולא סתם אני כאן.
משה כחלון: אני חושב שהניסיון שלך, הידע שלך בתחום המוניציפאלי – אתה מגיע לכאן אחרי הרבה שנים של עשייה מבורכת ומוצלחת.
משה כחלון: אתה יכול לעזור לנו הרבה, ויש לנו המון משימות, המון אתגרים.
משה כחלון: אני חושב שהוועדה הזו עבורנו, היא אחת הוועדות החשובות, כי בוועדה הזו גם הנושא, כפי שאמר יו"ר הכנסת – הגנת הסביבה, פנים, מוניציפאלי, תכנון ובניה.
משה כחלון: רפורמות גדולות מחכות לנו, שבעזרת השם נעשה אותן יחד.
משה כחלון: כלומר, הדברים שמציקים לרוב אזרחי מדינת ישראל הם פה, בוועדה הזו.
משה כחלון: אני חושב שחבר הכנסת אמסלם – לי מותר לקרוא לו דודי, הוא האיש ואני בדרך כלל לא מתערב בסיעות אחרות, אבל כמעט כל לילה דיברתי וביקשתי ממנו לקחת את ועדת הפנים.
משה כחלון: אז אני שמח, דודי, שאתה פה, ואין לי ספק שנעשה דברים יפים ביחד.
משה כחלון: הוועדה הזו יש לה השפעה על כל אזרחית ואזרח במדינת ישראל.
משה כחלון: אני בטוח שאתה תעשה את זה מצוין, ונעשה את זה בשיתוף פעולה, שיהיה בהצלחה.
ישראל כץ: אני רוצה, באמת, לברך את חבר הכנסת דודי אמסלם, קודם כל, על בחירתך הצפויה, ואני רוצה לברך אותך על כל מה שאתה מביא אתך לתפקיד הזה – שכל רב, לב גדול, הרבה נשמה, יכולת לטפל בדברים הגדולים עקב ניסיונך הרב, גם בעירית ירושלים, גם בפעילות אחרת שעשית, וגם, לא פחות חשוב, להיות קשוב, אני לא אומר ל "אזרח הקטן" – לאזרח מן השורה.
ישראל כץ: אני בטוח שכולם ימצאו פה כתובת, גם בכירי השרים וגם אחרוני האזרחים.
ישראל כץ: כולם יוכלו לפנות לוועדה, להציף נושאים, להעלות נושאים, והם יקבלו פה אוזן קשובה וקידום של פתרונות.
ישראל כץ: אני אכן בהחלט חושב שזו אחת הוועדות החשובות.
ישראל כץ: אני שמח לראות אותך מגיע לכאן.
ישראל כץ: יש כאן המון סוגיות.
ישראל כץ: עד לא מכבר מילאת תפקיד בכיר מאד בעירית ירושלים, היום אתה בוועדה שממונה על כל העיריות.
ישראל כץ: אני מאחל לך באמת שתצליח, גם בהיבט המוניציפאלי, גם מול כל הנושאים התכנוניים, מול נושא ביטחון הפנים – כל הדברים שהוועדה הזו מלווה אותם והם חשובים, וכקצב עבודת הוועדה וכאיכות העבודה ניתן יהיה לקדם פתרונות, ואני בטוח שתעשה את זה בצורה הטובה ביותר.
ישראל כץ: אז נעזוב רגע את ה "חבר כנסת", דודי, שיהיה לך בהצלחה.
גלעד ארדן: > בדרך כלל כששרים מברכים אז באים להסביר מהניסיון שלהם, אז במקרה שלי אני יכול להגיד שזה הפוך.
גלעד ארדן: אני למדתי הרבה מהניסיון של דודי, ודודי, חבר הכנסת אמסלם, די גידל אותי, אפילו, כי בשנים שבהם התמודדתי ליושב ראש צעירי הליכוד והרבה לאחר מכן, יש לו הרבה זכויות בהתקדמות שלי בפוליטיקה בכלל, ואני מאד נרגש ושמח שלי יש את הזכות היום לברך אותך.
גלעד ארדן: באמת, אתה האדם הנכון במקום הנכון, כי כמו שאמרו כאן קודם, לפני, לי לא היה ניסיון מוניציפאלי, אבל במספר החודשים שכיהנתי כשר פנים וגם כשר להגנת העורף, גם כשר להגנת הסביבה, הבנתי עד כמה השלטון המקומי הוא אולי הדבר המשפיע והמרכזי ביותר למה שהאזרחים בסופו של דבר מרגישים.
גלעד ארדן: אנחנו, בממשלה, מדברים, קובעים מדיניות, חלק מתורגם, כמובן לעשייה, אבל מה שהאזרח מרגיש בסוף זה את הרמה של התפקוד של העיריה שלו, מי כמוך יודע ויכול ללמד את כולנו בנושאים הללו.
גלעד ארדן: אני חושב שהפוזיציה הזו – רק כשיולי אדלשטיין דיבר הפנמתי שגם אני, בעצם, צריך פה להתחנף, כשר לביטחון הפנים.
גלעד ארדן: כשהגעתי לכאן לא זכרתי שהמשרד שלי גם כן אחראי - - אבל אני חושב באמת שאתה משלב את הידע ואת הניסיון בכל התחומים שהוועדה הזו תפעל בהם, ואני חושב שאזרחי מדינת ישראל יכולים רק לשמוח ולברך על כך כי התפקיד פה של קידום חקיקה, של פיקוח, של מעקב אחרי התפקוד של כולנו כשרים, וראשי הערים והמועצות במדינת ישראל, נמצא בידיים הכי טובות שיכולות להיות.
גלעד ארדן: אז שיהיה לך המון בהצלחה.
יריב לוין: דודי, ידידי.
יריב לוין: גם אם אני אתאמץ, אחרי 25 שנה של היכרות, לא ילך משהו אחר.
יריב לוין: קודם כל אני חושב שהוועדה הזו התברכה ביושבי ראש דומיננטיים ואני משוכנע שאתה לא רק תטביע חותם בעבודה כאן, אלא שתשפיע השפעה ישירה על מה שקורה בתחומים שהם תחומים, כפי שאמר קודם השר גלעד ארדן– הם באמת מה שמעניין את האזרח הקטן, בסוף, את כל אחד ואחת מאתנו ביום יום שלהם.
יריב לוין: אני חושב שהוועדה הזו, אולי ביחד עם ועדת החינוך הם בעצם המעטפת האמיתית של חיי היום יום של כל אזרח במדינת ישראל, והיא מטפלת בהכל - מהביטחון האישי, השירותים שאזרח מקבל מהרשות המקומית, וכלה באיכות החיים שיש לו ובאיכות האוויר שהוא נושם, והדבר הזה מחייב, באמת, אדם שיש לו יכולת לשלוט במטריות שהן מגוונות ומורכבות.
יריב לוין: לעניין הזה אתה מביא אתך ניסיון עצום, גם מקצועי, מהתפקידים שעשית, גם ניהולי, כי פה יש המון עבודת ניהול, יש פה עומס אדיר.
יריב לוין: לא פחות חשוב מזה – אתה מביא ניסיון מנהיגותי, של לבוא ולנסות לתעל את כל המערכות האלה שהן מאד גדולות, מורכבות, והרבה פעמים גם מאד מפוצלות - לתוך מערכת אחת שעובדת ונותנת שירות לכולם, ונותנת גם שירות לכולם באופן שווה.
יריב לוין: זה אתגר לא פשוט בכלל.
יריב לוין: אין לי שום ספק שאתה תכתיב פה דרך, שהפעילות תהיה דו צדדית, כלומר, לא רק דברים שהממשלה יוזמת ואתה עוסק בהם, אלא גם הרבה מאד דברים שהוועדה בראשותך תבוא ותוביל.
יריב לוין: אני מאחל באמת לכל ועדה בכנסת שיהיה לה יושב ראש שהוא נכנס לתפקיד כשהוא יודע בדיוק איך הוא רוצה שיישמעו הדברים שייאמרו לו במסיבת הפרידה, וזה לא דבר מובן מאליו בכלל.
יריב לוין: אני בטוח שבנחישות אתה תגיע בדיוק לתוצאות האלה.
יריב לוין: מאחל לך הצלחה גדולה וכל דבר שאנחנו נוכל לסייע בו ולתרום, אנחנו בוודאי שנתרום.
גילה גמליאל: אני חושבת שזכות גדולה באמת נפלה בחלקנו, כולנו, לברך אותך.
גילה גמליאל: אנחנו, כאן, בממשלה, ואתה גם מזמן כבר יכולת להיות שם, ואנחנו מבחינתנו רוצים לעדכן פה את מי שנמצא שיש כאן נשמה ענקית שלא ניתן בכלל לאמוד אותה.
גילה גמליאל: דודי הוא בראש ובראשונה – כך כל מי שמכיר אותו, אומר שהוא בן אדם עם הרבה נתינה, הרבה הקשבה, הרבה יכולת לתת מעצמו על חשבון עצמו.
גילה גמליאל: אני חושבת שהחיבור שלך עם נגוסה רק ממחיש זאת כלפי כולי עלמא.
גילה גמליאל: אנחנו, שגדלנו בליכוד כל חיינו מבינים את המשמעויות שלך, איך סעדת את אשתך, מבינים את הקו הטהור שקיים בך.
גילה גמליאל: זכות, ממש לברך אותך.
גילה גמליאל: אוהבים אותך, אין לי ספק שתצליח, אין לי ספק שתאהבי אותו בוועדה וכל חברי וחברות הוועדה, תדעו לכם שיש לכם פה הזדמנות מיוחדת לקדם דברים אנושיים, אז תנצלו את זה.
גילה גמליאל: ואנחנו כאן עבורך, ותצליח, אין לי ספק בכך.
גילה גמליאל: ושתהיה שר הפנים, בעזרת השם, בקדנציה הבאה.
דני דנון: אני אגיד לכם מה דודי אומר עכשיו – מספיק לדבר, לכו תבחרו את נגוסה, ותנו לי להתחיל לעבוד.
דני דנון: דודי הוא חבר אמיתי.
דני דנון: אנחנו גאים בך, אוהבים אותך.
דני דנון: הוא איש עבודה.
דני דנון: שני משפטים קצרים – יש פה מנהיגים מהשלטון המקומי שנבחרו ברשימה האחרונה של הליכוד לכנסת.
דני דנון: אם אני מחבר את השנים של כל החברים שלי פה, של שלטון מקומי, נגיע למספר של למעלה מ-100 שנות ניסיון.
דני דנון: הניסיון הזה יבוא לפה לידי ביטוי בשולחן הזה.
דני דנון: הבטוח שתעבוד קשה.
דני דנון: לצוות הוועדה המסור, 6 חודשים נחתם, הגיע לפה בולדוזר שמתכוון לעבוד קשה ולהוביל שינויים, ואני בטוח שאתה תמצא חברים לא רק בליכוד.
דני דנון: בליכוד כולם חברים שלך - גם מהסיעות הערביות, גם מסיעות האופוזיציה - הנושאים של הפנים קשורים לכלל אזרחי ישראל, אני בטוח שתעשה עבודה מצוינת.
זאב אלקין: קודם כל דודי, נראה לי, ששבר את השיא, אבל נדמה לי שכמות כזו של שרים במינוי של יושב ראש ועדת פנים עוד לא היתה.
זאב אלקין: זה אומר לא מעט.
זאב אלקין: לא רק שהרווחת את זה בזכות, כי באמת אתה חבר אמיתי של הרבה מאד אנשים והרבה מאד חברים, אבל זה גם מלמד על העצמה שתהיה לוועדה הזו.
זאב אלקין: בסך הכל, זו ועדה שיש לה הרבה מאד משמעות עבור השלטון המקומי, עבור האזרח, ואין לי ספק שאת העצמה שמופגנת כאן, של תמיכה בהכתרה, אתה תדע להעביר גם במהלך התפקוד.
זאב אלקין: חברים אחרים אולי עוד לא מכירים, אבל סך הכל הדבר שהכי משקף אותך, אם תרצה – אתה הרובין הוד של הליכוד.
זאב אלקין: אפשר לחלוק עליך, אפשר להסכים, אבל כשאתה מאמין במשהו שהוא צודק, אתה הולך עם הראש בקיר.
זאב אלקין: לכן אנשים יעבדו פה קשה, אין לי ספק, גם חברי הוועדה, גם ראשי ערים וגם השרים הרלבנטיים, אבל תלך תמיד עם הצדק שאתה מאמין בו, ככה אנחנו מכירים אותך.
זאב אלקין: לפעמים זה טוב לנו, לפעמים זה רע לנו, אבל אנחנו אוהבים אותך כמו שאתה.
זאב אלקין: אני חושב שזה באמת דבר גדול שתהיה כאן, דווקא בוועדה הזו, עם כל ההיכרות שיש לך.
זאב אלקין: נאמר כאן, הזכירו את הניסיון שלך בירושלים, אמרו שעכשיו תהיה אחראי על כל הערים, אבל גם על ירושלים, היא לא מוחרגת.
זאב אלקין: לכן, אין לי ספק שגם ירושלים, שהוועדה הזו נזקקה לעזור לה לא פעם ולא פעמיים בקדנציות הקודמות, לעזרה לירושלים היא תמצא פה אוזן קשבת אצלך.
זאב אלקין: אין מישהו כמוך שמחויב לעיר הזאת ולמה שקורה בה.
זאב אלקין: יש עוד דבר אחד שכדאי להזכיר.
זאב אלקין: אתה מגיע לכאן אחרי קדנציה מאד מאד אינטנסיבית של יושבת ראש הוועדה.
זאב אלקין: היא לא פה מסיבה אחת – כי יש עונש על מילוי התפקיד הזה, היא כרגע ממלאת את העונש במליאה כשרה תורנית.
זאב אלקין: אז מה שאני מאחל לך - שבתום הקדנציה כאן בוועדה, כפי שהגיע למירי רגב להיות שרה תורנית – זה העונש שיגיע אליך, ואחרי תרומה גדולה לכנסת ולציבור, תהיה כאן.
ירון מזוז: דודי, אני יכול לאחל לך באמת, שאנחנו באנו מהשטח, מכירים את השטח ויודעים אותו, עובדים בשטח, והגענו לפה בזכות ולא בחסד.
ירון מזוז: עשינו עבודה חזקה.
ירון מזוז: אני מאחל לך הצלחה, במיוחד בוועדה הזו, שהולכת להיות ועדה מאד אטרקטיבית בקדנציה הזו, ובעזרת השם אני מקווה שביום ראשון אני אתמנה לסגן שר הפנים, ואם מישהו פה חושב שתיק הפנים הולך להיות תיק לפלף, אז תתעוררו – זה הולך להיות אחד התיקים החזקים שיהיו בממשלה.
ירון מזוז: אנחנו נחזיר עטרה ליושנה שם, מבטיח לכם אישית, פה.
ירון מזוז: אם מישהו חושב, אז טעות בידיו.
ירון מזוז: זה דבר ראשון.
ירון מזוז: באמת אתה נכנס פה לנעליים של מירי רגב, שעשתה פה עבודה חזקה, במיוחד בנושא של ביטול תאגידי המים שאני, כמשנה לראש עירית קרית ביאליק, זומנתי לפה מספר פעמים להביע את דעתי בנושא ביטול התאגידים ואני מקווה שהזזנו משהו בעניין הזה, אם זה במועצת העיר קרית ביאליק, אני הבאתי את המועצה שתצביע עבור ביטול התאגיד מים שם, ואני מקווה עכשיו, כסגן שר פנים שנוכל להשפיע, לפחות לעשות סדר בעניין הזה.
ירון מזוז: דודי, אני באמת מאחל לך מהלב שיתוף פעולה, וכמו שאתה מכיר אותי, אנחנו נעשה ונצליח בעזרת השם.
דוד ביטן: בשם חברי הכנסת, לא השרים, אני מאחל לך הצלחה.
דוד ביטן: אני יודע שהתפקיד הזה, אתה מסוגל לעשות אותו בצורה הטובה ביותר, ולתת כבוד גם לתושבי המדינה, לכנסת, ובעיקר לליכוד.
דוד ביטן: אז אני מאחל לך הצלחה.
צחי הנגבי: > אנחנו במרתון של מינוי תשעה יושבי ראש, אני יכול לומר שרק לשניים מהם אני קשור, באמת, באופן אישי, בדרך מאד מיוחדת, גם ליו"ר ועדת החוץ והביטחון וגם ליו"ר ועדת הפנים, שבוא נאמר – זכינו לצמוח יחד בסניף ירושלים לפני עשרות בשנים ואני ראיתי את דודי לאורך השנים איך הוא מתפתח מפעיל שטח, כפי שאמרת, ירון, תמיד איש שטח, אבל הוא הפך להיות מנהיג - - -
ירון מזוז: את זה אי אפשר לקחת – מי שבא מהשטח, אי אפשר לקחת את זה ממנו.
צחי הנגבי: > חד וחלק.
צחי הנגבי: הפך להיות מנהיג של הסניף הגדול ביותר של תנועת השלטון, סניף שרבים וטובים צמחו, אחד מהם נמצא אתנו פה, בני בגין, שהתעקש להיות חבר ועדת הפנים ואכן יהיה.
צחי הנגבי: דודי במשך למעלה מ-20 שנה היה קם, ב-06:15 ורבע בבוקר הוא כבר היה ברחובות ירושלים, להוביל את אחד התחומים המרכזיים בבירת ישראל.
צחי הנגבי: אני לא יודע אם צוות הוועדה רוצה שתהיה ב- 06:15 בבוקר, אבל אני יודע מתי תסיים פה כל יום.
צחי הנגבי: אתה איש עשייה מהמעלה הראשונה, ברכה לוועדה.
צחי הנגבי: אני גאה שהייתי שותף לתחילת דרכך.
צחי הנגבי: עשית הכל בכוחות עצמך.
צחי הנגבי: אנחנו נעלה עכשיו להצבעה את אישור המלצת הוועדה המסדרת לבחור בחבר הכנסת דוד אמסלם כיושב ראש ועדת הפנים והגנת הסביבה.
צחי הנגבי: תודה, ההצעה אושרה פה אחד.
צחי הנגבי: הפטיש שלך, הכיסא שלך.
דוד אמסלם: האמת היא שאני די נרגש לראות את כולם כאן, שמכבדים אותי.
דוד אמסלם: באמת.
דוד אמסלם: זכות גדולה נפלה בידי לכהן כחבר כנסת ובמיוחד בוועדה הזו.
דוד אמסלם: אני ב-20 השנה האחרונות הייתי קם בדרך כלל בחמש ורבע כל בוקר, מתפלל, ונוסע לעבודה.
דוד אמסלם: הייתי מגיע לעירית ירושלים בין 06:15 ל-06:25, בדרך כלל יוצא ב- 20:00 בערב.
דוד אמסלם: כך, בעצם, פעלנו בירושלים, בפיתוחה של העיר.
דוד אמסלם: העיר הזו באמת קרובה לליבי.
דוד אמסלם: אני אוהב אותה אהבת נפש.
דוד אמסלם: אלה הסטנדרטים של עבודה שאני עבדתי ב-20 השנה האחרונות.
דוד אמסלם: מה שאנחנו מתכוונים לעשות כאן, מבחינתי – מה שעשינו בעירית ירושלים, לעשות ולהמשיך ולהשליך את זה לכל הארץ.
דוד אמסלם: אני בדרך כלל לא איש של דיבורים, אני לא אוהב לדבר הרבה, במיוחד עוד לפני שעשיתי משהו.
דוד אמסלם: לכן פה אני אסיים את דברי.
דוד אמסלם: אני מאחל לעצמי שהקב"ה ינחה אותי בדרך הנכונה כדי לעשות טוב לכל עם ישראל וגם לירושלים, כמובן, ואני כמובן זקוק גם לעזרתכם בעניין הזה.
דוד אמסלם: תודה רבה על כל התמיכה וכל הפרגון.
אברהם נגוסה: אני מברך את ידידי.
אברהם נגוסה: אזרחי ישראל זכו בבן אדם, שהוא איש עשייה, עם אהבה, שאוהב לעזור לאנשים.
אברהם נגוסה: אני בטוח שבקדנציה הזו, יושב ראש ועדת הפנים, שקולם של אזרחי ישראל יישמע, וה- - - הזו תיגע בכל אזרחי ישראל, ואני מאחל לך הצלחה, חברי, אחי, דודי, ואני רואה הזדמנות בלתי רגילה לעשות מה שאתה רוצה לעשות.
זאב בנימין בגין: למרות שאני לא חבר, עדיין, בוועדה, יש סיכוי מסוים, יושב ראש הסיעה שלנו הודיע שאני אהיה במהרה חבר בוועדה החשובה הזו, אני מברך אותך, אדוני, על המינוי.
זאב בנימין בגין: יש לך נגיעה לא מעטה בנושאים שונים הנוגעים לוועדה זו, וגם אנחנו ירושלמים, גם אנחנו דואגים לירושלים, וגם אנחנו חושבים שמציון צריכה לצאת תורה ותצא גם תורה מוניציפאלית.
זאב בנימין בגין: הניסיון שלך ודאי יועיל מאד לכל הרשויות המוניציפאליות בארץ.
זאב בנימין בגין: עלה והצלח ונעבוד יחד בשמחה.
רחל עזריה: כבוד היושב ראש, זה ממש מגניב, כי כל הזמן היינו אומרים בכנסת הקודמת שכמעט אין ירושלמים והפעם יש פה איזה גל של שינוי.
רחל עזריה: זה ממש סוג - - - אני זוכרת שנכנסתי לעיריה, הייתי מאד צעירה, באתי לפגוש אותך.
רחל עזריה: דיברתי אתך על צל בגינות, ועכשיו אנחנו יושבים פה ביחד בוועדת הפנים.
דוד אמסלם: לפני שנתפזר, אני רוצה לומר – אני לא מכיר את הפרוצדורות.
דוד אמסלם: כשאמרו לי שצריך להגיע לחדר הוועדה ביקשתי שייקחו אותי, אני לא יודע איפה זה.
דוד אמסלם: אבל שמעתי דבר אחד, שכאן אני חושב - - - אני רוצה לומר שיש פה צוות של הוועדה שאני חושב שהוא צוות טוב, צוות מקסים, באמת.
דוד אמסלם: אמרו לי – זכית.
דוד אמסלם: אני מעביר לכם את הפרגון שקיבלתי מאחרים.
דוד אמסלם: אני לרשותכם, גם.
דוד אמסלם: תודה רבה, רבותי.
דוד אמסלם: הישיבה הזו נעולה.
דוד אמסלם: בוקר טוב לכולם.
דוד אמסלם: אני מתכבד לפתוח את ועדת הפנים והגנת הסביבה בנושא של בעיית היעדר האכיפה בכל הנוגע לשימוש באופניים חשמליים ובחינת אפשרות להעברת סמכויות האכיפה לרשויות המקומיות.
דוד אמסלם: אתן רקע כללי.
דוד אמסלם: לפי הנתונים שקיבלנו, כיום במדינת ישראל יש כ-120,000 אופניים חשמליים שבעיקר יובאו לארץ בשנה וחצי האחרונות.
דוד אמסלם: בשנה וחצי האחרונות הגידול היה כ-80% מזה, ולכן הנושא עלה לסדר-היום, בגלל היקף המשתמשים מול חוסר ההתייחסות עד היום, כמעט, של הגורמים הממשלתיים.
דוד אמסלם: אני מבקש להתמקד בארבעה היבטים שאני רוצה שיתייחסו אליהם כאן.
דוד אמסלם: אני מבקש להתייחס לסוגיית הרכב, לסוגיית הרוכב, לסוגיית התשתיות ולסוגיית האכיפה.
דוד אמסלם: נפתח עם חברי הכנסת.
דוד אמסלם: מיקי, בבקשה.
מכלוף מיקי זוהר: ראשית, הסוגיה מוכרת לי היטב, מאחר שבני הבכור מחזיק באופניים חשמליים.
מירב בן ארי: בן כמה הוא?
מכלוף מיקי זוהר: הוא בן 15.
מכלוף מיקי זוהר: בכל פעם שאשתי ואני רואים אותו מחליט לרכוב על האופניים החשמליים, אנחנו מתמלאים בפחד גדול, מהסיבה הפשוטה.
מכלוף מיקי זוהר: הנערים היום, לצערנו הרב, מעדיפים לרכוב על האופניים החשמליים דווקא בכביש.
מכלוף מיקי זוהר: הם לא כל כך מבינים את הסכנות, ובעצם נוצר מצב שאותם אופניים חשמליים הופכים להיות כלי רכב מסוכן.
מכלוף מיקי זוהר: הרי אנחנו יודעים היטב שגם כהורים, שאנחנו רוצים לחנך את הילדים שלנו ולהסב להם דרך נכונה איך לפעול בחיים, אנחנו גם צריכים לאפשר להם את החופש המינימאלי שלהם לקבל החלטות.
מכלוף מיקי זוהר: אבל החופש המינימאלי שלהם לקבל החלטות, האם לנסוע על אופניים כאלה או לא וכיצד לרכוב עליהם, גורם לנו קושי בהתמודדות.
מכלוף מיקי זוהר: אני חושב שזה בסדר לומר שאכיפה ברורה מצד המדינה או מצד רשות מקומית כזאת או אחרת בכל מה שקשור לאופניים חשמליים יסייע להורים להתמודד עם הקושי הרב עם הילדים, בכך שהם רוצים לרכוב על אותם אופניים ובאיזשהו מקום לסכן את חייהם.
מכלוף מיקי זוהר: אני חושב שזאת סוגיה חשובה, טוב שהיא באה לשולחן הזה.
מכלוף מיקי זוהר: אני מקווה שנצא מפה, אדוני היושב-ראש, עם רעיונות טובים איך לפתור את הסוגיה המדאיגה הזאת, שבאמת יכולה להסב נזק גדול למשפחות גדולות במדינת ישראל.
דוד אמסלם: תודה, מיקי.
דוד אמסלם: אבל לפני שנמשיך, אני מתכוון לפתוח כך כל דיון, אני מבקש מהיועץ המשפטי שיאמר לנו מה המצב המשפטי נכון להיום.
<תומר רוזנר: בוקר טוב, אדוני היושב-ראש, וברכות על הישיבה הראשונה של הוועדה.
<תומר רוזנר: בהצלחה.
<תומר רוזנר: אופניים, כמו גם אופניים חשמליים, מוגדרים כרכב לפני פקודת התעבורה.
<תומר רוזנר: למעשה לכאורה חלות עליהם הוראות של פקודת התעבורה בכל הנוגע לרכב.
<תומר רוזנר: אך הם לא מוגדרים כרכב מנועי.
<תומר רוזנר: כלומר כל ההוראות שמתייחסות למה שאנחנו מכירים כרכב מנועי, שזה מכוניות, אוטובוסים, קטנועים וכו', לא חלות על אופניים, כולל לא אופניים חשמליים.
<תומר רוזנר: המשמעות של זה היא שלא חלה על אופניים או אופניים חשמליים חובת רישוי, לא של הרכב ולא של הרוכב, לא חלה חובת ביטוח, לא של הרכב ולא של הרוכב, ובעצם ההוראות היחידות שמתייחסות לנושא הן ההוראות שנקבעו בתקנות התעבורה לפני כשנה, שמתייחסות למי מותר לרכוב על אופניים חשמליים ובאילו הקשרים.
<תומר רוזנר: בגדול, התקנות קובעות שבין גיל 14 לגיל 16 מותר לרכוב רק בשבילי אופניים, ומגיל 16 ומעלה אפשר לרכוב בשבילי אופניים ובכביש.
דוד אמסלם: רק שבילי אופניים, זה אומר שהאדם שיוצא מביתו, צריך להיות לו שביל אופניים מיציאתו מהבית ועד הגעתו חזרה?
דוד אמסלם: אבל אין דבר כזה.
מכלוף מיקי זוהר: הרשויות לא מאפשרות את זה.
מכלוף מיקי זוהר: בנוסף לזה גם אין מי שיאכוף את אותם דברים.
<תומר רוזנר: למעשה ההוראה היא הוראה שאפשר לומר שהציבור לא כל כך יכול לעמוד בה.
<תומר רוזנר: אני חושב שזה היה ברור גם למי שהתקין את התקנות, שהתשתית התחבורתית ברוב המקומות אינה מאפשרת עמידה בהוראות התקנות הללו.
<תומר רוזנר: למעשה מה שקורה הוא שגם ילדים שהם בגילאי 16-14, גם אם הם רוצים לשמור על החוק ולנסוע בשבילי אופניים, במקומות רבים אין התשתית הזאת אז הם חייבים או לנסוע על הכביש או לנסוע על המדרכה.
<תומר רוזנר: בנושא האכיפה, כיוון שההוראות האלה בתקנות התעבורה, כפי שציינתי, הן הוראות עונשיות, והן נוגעות לתנועה של כלי רכב, סמכויות האכיפה נמצאות בידי המשטרה, אך הכלים שבידי המשטרה, ואולי המשטרה תרחיב על זה את הדיבור יותר, הם מאוד מצומצמים, בעיקר כשמדובר בילדים שאין להם תעודת זהות אפילו, קשה מאוד לזהות אותם, קשה מאוד להטיל עליהם עונשים.
<תומר רוזנר: אופניים הם לא עם לוחית רישוי, ולכן גם קשה לזהות את כלי הרכב גם אם הוא בורח או לא בורח.
<תומר רוזנר: זה בנושא האכיפה, ואולי המשטרה תרחיב בנושא הזה את הדיבור.
<תומר רוזנר: לגבי הרכב עצמו, בפקודת התעבורה ניתנה סמכות כללית לרשויות מקומיות להתקין חוקי עזר שעוסקים ברישוי אופניים ובטיחותם.
<תומר רוזנר: בעבר, מי שמספיק מבוגר זוכר שהיו לוחיות רישוי על אופניים.
<תומר רוזנר: ברשויות מקומיות מסוימות, וזה היה בהחלט מיעוט, גם נעשתה בדיקת בטיחות שנתית לאופניים.
<תומר רוזנר: ההוראות האלה הולכות ומבוטלות.